Referat af møde i Aftagerpanel for Center for Mellemøststudier den 29. april 2014.

Til stede var: Odense kommune, Birgitte Vinsten (BV); Danmarks Radio, Birgitte Vestermark (BVM); Ministeriet for Børn, Ligestilling, Integration og Sociale Forhold - Souschef, Karen-Lise Johansen Karman (KL); Institut for Menneskerettigheder, vicedirektør, Charlotte Flindt Pedersen (CFP); Center for Mellemøststudier, studieleder Peter Seeberg (PS); Center for Mellemøststudier, studienævnssekretær Lone L. Pedersen (LLP); studerende Peter Fromberg ( PF ); Center for Mellemøststudier studerende Helen Ghun Christiansen (HGC).

Afbud fra; Mellemfolkeligt Samvirke forkvinde, Trine Pertou Mach; Dansk Industri Chefkonsulent, Sarah Gade Hansen; Røde Kors, Recovery Coordinator Susanne Thorsbøll; FE, Klaus Munk; Center for Mellemøststudier, Adjunkt Kirstine Sinclair.

Referent: Lone L. Pedersen

1. **Velkomst v. Studieleder Peter Seeberg**

Studieleder Peter Seeberg (PS) bød velkommen, og takkede de fremmødte for deres deltagelse i arbejdet med centrets aftagerpanel. Særlig tak til Birgitte Vestermark for at lægge lokaler til. PS fremhævede, at aftagerpanelets arbejde er meget betydningsfuldt for centret og understregede vigtigheden af denne kontakt til væsentlige aftagerkanaler for centrets uddannelser. Derefter var der en kort præsentationsrunde af de fremmødte deltagere i panelet.

1. **Meddelelser**

PS orienterede om at situationen på centret har udviklet sig i en positiv retning. Hvad angår personale vokser centret i øjeblikket. Dietrich Jung har skaffet eksterne midler fra både offentlige og private fonde hvilket har medføret at der pt er ansat i alt 5 ph.d. studerende på centret. PS har fået forlænget bevillingen til DJUCO- projektet og der er pt. 2 projekt managere og tre praktikanter tilknyttet projektet. Centret er med i et Regionalt samarbejde med Aarhus Universitet, Universität Hamburg, Christian-Albrechts-Universität zu Kiel. Samarbejdet går under betegnelsen ”Stella Polaris Universities”.

KL spurgte ind til, hvad de 5 nye ph.d.er forsker i. PS fortalte at bredt fortalt arbejder 3 af dem med projekter tilknyttet muslimers selvopfattelse i forskellige kontekster inden for projektet Modern Muslim Subjectivities Project. De 2 andre arbejder med forskellige emner i mellemøstlig sammenhæng. Det ene projekt er om jøder i Danmark og det andet tager udgangspunkt i Golfen og omhandler muslimers opfattelse af nationen.

CFP informerede om, at de har en ph.d. studerede (Hanna Ziadeh), der netop er blevet med sin afhandling. Arbejdet har trukket ud pga. statsopbygning efter Saddam Hussein og de mange problemer i Syrien. Desuden er der ansat en OEC Postdoc., Marie Juul Petersen, der skriver på et projekt i regi af Menneskerettighedskommissionen.

KL informerede om at ministeriet medfinansierer et projekt vedr. online radikalisering, som starter i efteråret.

BV spurgte ind til Kirstine Sinclairs arbejde med kortlægning af radikalisering. Resultaterne af undersøgelsen skal offentliggøres i slutningen af juni. BV orienterede om at relativt få fra Odense rejser til Syrien for at kæmpe mod regimet. De ca. 90 der er taget afsted it Syrien er primært fra KBH og Århus.

1. **Status for vores uddannelse og optaget i 2014**

PS gjorde status over centerets uddannelser. På kandidatuddannelsen i Mellemøststudier er der et pænt antal ansøgere. Der er pt. 43 ansøgere med dansk baggrund, heraf 32 med 1. prioritet samt 67 ansøgere med udenlands baggrund, heraf 25 med 1. prioritet. Den åbne uddannelse i Mellemøststudier er desværre lukket, der var ikke nok tilmeldinger her i februar 2014. Grunden til dette er den voksende konkurrence fra andre universiteter, Folkeuniversitetet og andre udbydere uden for universitetssystemet samt prisstigninger i uddannelserne. BA tilvalg i Global Transformation Studies er ligeledes lukket pga. af for få tilmeldinger. Masteruddannelsen i Globalisering og Integration opreklameres her i foråret og vi forventer fornuftigt optag til september 2014.

Peter stillede følgende spørgsmål til aftagerpanelet: ”Synes I, der er et iøjnefaldende behov for kurser som centret skal satse på at udbyde?”. Spørgsmålet blev diskuteret. CFP synes, det er meget relevant at være et Videnscenter sammen med forskning. BVM fornemmer at Centret lukker sig mere om sig selv. Centrets fokus er ændret.

BV spurgte ind til om fokus er flyttet mere over på Mellemøsten i stedet for Integration. Der mangler sparring på Integration for Odense Kommune. KL supplerede med, at de i ministeriet har opfattelsen af, at der mangler et fagligt miljø, der kan give sparring inden for området. PS sagde, at Centret meget gerne vil spørges

BV gjorde opmærksom på, at det vil være at foretrække, hvis de studerende fra kandidatuddannelsen i Mellemøststudier kunne være lidt skarpere på statistik.

PS informerede om at 3. semester på Mellemøststudier formentlig skal omlægges og gav eksempler på ideer. De blev diskuteret.

1. **Rapporter om ændret studiestruktur – hvor er vi på vej hen?**

PS orienterede kort om de fremsendte rapporters indhold. Der er tegn på, der generelt uddannes for mange humanister. Den 30. april afholdes møde med et ekspertpanel hvor spørgsmål om frafald, studietid, undervisningsaktivitet, beskæftigelse og forskningsdækning vil blive diskuteret. Aftagerpanelet er enigt i, at det de kigger efter, når de skal ansætte nye medarbejdere er hvilken erfaring de har, ud over deres uddannelse og karakterer. Aftagerpanelet er enigt i at praktikorienteret forløb er en god ide.

PS orienterede om Alumne arrangementet den 13. maj 2014, som blev positivt kommenteret.

1. **Arbejdet med institutionsakkreditering- orientering ved Peter Seeberg**

PS orienterede om arbejdet med institutionsakkreditering. Det er nyt, at man prøver at lave institutionsakkreditering samlet for hele Universitetet.

Mødet med ekspertpanelet afholdes i morgen. De kommer og bedømmer vores uddannelse. PS skal i den forbindelse redegøre for de under punkt 4. nævnte punkter, især med henblik på frafald, gennemførelse, beskæftigelse, forskningsdækning mv.

1. **Nye Perspektiver for centerets uddannelser**

PS redegjorde for de nye perspektiver bl.a. set i lyset af studiefremdriftsreformen. I den forbindelse skal praktikken tænkes om til at ”fylde” flere ECTS.

PS spurgte om aftagerpanelet har ideer/emner til tilrettelæggelse af projektorienterede forløb. C FP foreslog ud over rapporten, at man havde en praktik, hvor man blev stillet en analytisk opgave.

BV havde god erfaring med at stille opgaver til praktikanten af formidlings karakter.

PS spurgte, om det kunne være en opgave i praktik regi at sætte en kandidatstuderende til at hjælpe med at lave fundraising. Herunder udformning af ansøgning.

KL påpegede, at man skal have for øje, at det er et led i uddannelsen at være i praktik. De studerende skal ikke løfte en tung arbejdsopgave.

CFP foreslog markedsanalyser for virksomheder.

1. **Levant-konferencen 23.-24. maj, orientering**

PS orienterede om konferencen og inviterede aftagerpanelet til at deltage i konferencemiddagen såfremt de har lyst.

1. **Evt.**

Generelt synes aftagerpanelet godt om at komme ud, og det blev foreslået, at vi fortsatte med at besøge de andre institutioner.

Peter Seeberg Lone L. Pedersen

Studieleder Referent